સામગ્રી: સુરત મહાનગર પાલિકા(SMC)એ ટેક્સ્ટાઇલ ટ્રેડર્સને દુકાન ખોલતી વખતે 'વંદે માતરમ' અને  દુકાન બંધ કરતી વખતે રાષ્ટ્રગીત ગાવા કહ્યું છે.

શનિવારે કાપડમાર્કેટને ફરી ખોલવા માટેની ગાઇડલાઇન્સ જાહેર કરતાx મહાનગરપાલિકાના વહીવટી તંત્રે આ દિશાનિર્દેશ આપ્યાં છે.

'ધ ઇન્ડિયન ઍક્સપ્રેસ' અખબારના અહેવાલ પ્રમાણે SMCના ટાઉનપ્લાનરની સહી સાથેની જાહેર થયેલી આ ગાઇડલાઇન્સમાં એમ પણ સૂચિત કરાયું છે કે કોવિડ-19 મહામારીને કાબૂ કરવાની કવાયતના ભાગરૂપે કર્મચારીઓ અને કામદારોએ 'હારશે કોરોના, જીતશે સુરત' અને 'એક લક્ષ્ય હમારા હૈ, કોરોના કો હરાના હૈ' જેવાં પ્રેરક સૂત્રો પણ રોજ ઉચ્ચારવાં.

ગાઇડલાઇન્સમાં કાપડના વેપારીઓને એક પ્રતિજ્ઞા લેવા પણ કહેવાયું છે.

જે પ્રમાણે , " હું મહામારીને અટકાવવા માટે સરકાર દ્વારા નક્કી કરાયેલાં તમામ દિશાનિર્દેશોનું પાલન કરીશ અને સુરક્ષાનાં તમામ પગલાં લઇશ તથા મહામારીને કાબૂમાં લેવામાં મારી ભૂમિકા અદા કરીશ."

LAC પરની સ્થિતિ મામલે વિદેશમંત્રીએ આપી પ્રતિક્રિયા

લદ્દાખમાં ચીન સાથેની લાઇન ઑફ ઍક્ચ્યુઅલ કંટ્રોલ(LAC) પર ચીનની સેના સાથે તણાવ ઘટાડવાનાં પગલાં બાબતે પ્રતિક્રિયા આપતાં વિદેશમંત્રી એસ. જયશંકરે કહ્યું કે "આ પ્રક્રિયા શરૂ થઈ ગઈ છે અને હાલ પ્રગતિમાં છે."

'ધ ઇન્ડિયન ઍક્સપ્રેસ' અખબારના અહેવાલ અનુસાર શનિવારે વિદેશમંત્રી એસ. જયશંકર તરફથી આ પ્રતિક્રિયા આવી.

LAC પર પાછલા ચીન અને ભારતના બંને સેના તરફથી શરૂ થયેલી ડિસઍન્ગેજમૅન્ટની પ્રક્રિયા મામલે કેન્દ્રીય મંત્રી તરફથી આવેલું આ પહેલવહેલું નિવેદન છે.

ઇન્ડિયા ગ્લોબલ વીક વર્ચ્યુઅલ કૉન્ફરન્સમાં બોલતાં વિદેશમંત્રીએ કહ્યું, "અમે તણાવ ઘટાડવા બાબતે સંમત થયા હતા, કારણ કે બંને બાજુએ સૈનિકો એકબીજાની આમને-સામને હતા."

"આથી આ તણાવમાં ઘટાડાની પ્રક્રિયા છે, જે વિશે સંમતિ થઈ હતી. આ પ્રક્રિયા ઘણે અંશે પ્રગતિમાં છે. આથી આ ક્ષણે, હું એના વિશે વધારે ટિપ્પણી કરવાનું પસંદ નહીં કરું."

પોલીસ કૉન્સ્ટેબલ સુનીતા યાદવ સામે તપાસના આદેશ

સુરતમાં મહિલા લોકરક્ષક પોલીસ કૉન્સ્ટેબલની વાઇરલ ઑડિયો ક્લિપના વિવાદ મામલે શહેર પોલીસ કમિશનર આર. બી. બ્રહ્મભટ્ટે તપાસના આદેશ આપ્યા છે.

'ધ ટાઇમ્સ ઑફ ઇન્ડિયા' અખબારના અહેવાલ પ્રમાણે આ મહિલા કૉન્સ્ટેબલ સુનીતા યાદવની એક ઑડિયો ક્લિપ વાઇરલ થઈ હતી, જેમાં અભદ્ર ભાષાનો ઉપયોગ કરતાં જણાય છે.

અહેવાલ અનુસાર ગુરુવારે રાત્રે 10.30 વાગ્યાની આસપાસ સુનીતા યાદવ વરાછાના મીની બજાર વિસ્તારના...\nઅગાઉની સામગ્રીનો સારાંશ નીચે મુજબ કરી શકાય છે:
સુરતમાં 'વંદે માતરમ' ગાઈને ખોલવી પડશે દુકાન, ટેક્સ્ટાઇલ ટ્રેડર્સ માટે નવી ગાઇડલાઇન